**Tot despre lună**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Toarce luna-ntr-o poveste,

Suie luna sus pe creste,

Luna cade-n ochiul meu,

Luna curge-n Dumnezeu,

Luna mârâie-nspre oi,

Lupii-o mestecă-napoi,

Luna mişună pe mare

Şi m-adulmecă de sare.

Sare luna printre miei,

Se ascunde-n vocea ei:

Pielea ta îmi e totuna,

Când se-mpreună cu luna.

Dumnezeu închide-un ochi,

Luna-i spune de deochi,

Luna fața își întoarnă

Şi mă ninge-n iarnă-iarnă.

Iarnă fără lună nu-i.

Lângă ea tu să mă pui.

Smirnă stau, să stai şi tu.

Lună-i, Doamne, dar trecu.

30 martie – 10 aprilie 2017, Constanţa